stanford-oval/wikipedia huggingface dataset:
Sukupuolidimorfismi
Yleistä > Kuviointi ja väritys

Dimorfismi voidaan tunnistaa helposti silloin, kun se näkyy kuvioinnissa ja värityksessä. Monilla lintu- ja matelijalajeilla esiintyy sukupuolten välisiä eroja värityksessä (sukupuolidikromatismi). Seksuaalivalinta johtaa siihen, että dimorfiset piirteet kehittyvät liioitellun suuriksi. Kuviointien tuottaminen tai niiden ylläpito voi olla lajille vaikeaa, millä on monimutkaisia evoluutioseurauksia, mutta tarkat seuraukset tai kustannukset lajille riippuvat kuvioinnin luonteesta (kuten värityksen toimintaperiaatteesta).
Riikinkukoilla dimorfismi on huomiota herättävä. Koirasyksilöiden koristeelliset pyrstösulat houkuttelevat naarasyksilöitä soidinmenojen aikana. Ensisilmäyksellä koiras- ja naarasyksilöitä saattaisi pitää eri lajina koiraan pyrstösulkien koon ja raikuvien värien johdosta; naarasyksilö on hillityn ruskea. Riikinkukon pyrstösulat saavat sen alttiiksi petojen hyökkäyksille, koska ne rajoittavat riikinkukon lentokykyä ja tekevät siitä muutenkin huomiota herättävän. Samanlaisia esimerkkejä on useita, esimerkiksi paratiisilintujen ja argusfasaanien tapauksessa.
Toinen esimerkki sukupuolidikromatismista esiintyy sinitiaisilla, joilla koiraat ovat väriltään keltaisempia kuin naaraat. Tämän uskotaan johtuvan vihreiden perhostoukkien syönnistä, jotka sisältävät suuria määriä karotenoideja kuten luteiinia ja zeaksantiinia. Ruokavalio vaikuttaa sukupuolidimorfisiin väreihin myös ihmiselle näkymättömässä ultravioletissa spektrin osassa. Sen vuoksi vaikka koirasyksilöt vaikuttavat ihmissilmälle keltaisilta, ovat niiden sulat naarasyksilöiden näkökulmasta violetteja. Värityksen ajatellaan heijastavan koirasyksilöiden kykyä hankkia ruokaa perheelleen. Pyrstö- ja rintasulkien värin ja tiaisen ruumiillisen kunnon välillä on positiivinen korrelaatio. Karotenoidit näyttelevät tärkeää osaa monien eläinten immuunipuolustuksessa, joten karotenoideihin viittaavat piirteet voivat olla terveen yksilön merkki.
Sammakoilla esiintyy myös selväpiirteistä dikromatismia. Sammakoiden dikromatismia on kahta tyyppiä: ontogeneettistä ja dynaamista. Ontogeneettisiä sammakoita on enemmän ja niillä esiintyy koiraiden ja naaraiden välillä pysyviä värimuutoksia.  Litoria lesueuri on esimerkki dynaamisesta sammakkolajista, jonka koiraissa tapahtuu väliaikaisia värimuutoksia pariutumiskauden aikana. Hyperolius ocellatus on ontogeneettinen sammakko, jolla on dramaattiset erot värissä ja kuvioinnissa sukupuolten välillä. Koiraiden saavutettua seksuaalisen kypsyyden ne ovat kirkkaan vihreitä ja niillä on valkoiset kylkiviivat. Sen sijaan naaraat ovat ruosteenpunaisia tai hopeanharmaita ja niissä on pieniä pilkkuja. Koiraiden kirkas väritys houkuttelee naaraita ja varoittaa saalistajia siitä, että sammakkoa ei kannata pyydystää.
Sukupuolidimorfismin ja parinvalinnan yhteys havaitaan myös monilla kalalajeilla. Esimerkiksi miljoonakalakoirailla on värikkäitä läikkiä ja kuviointeja, kun taas naaraat ovat yleisesti väriltään harmaita. Miljoonakalanaaraat suosivat kirkkaan värisiä koiraita.
Yleistä > Fysiologiset erot

Ophioblennius atlanticus -lajilla ainoastaan koiraskalalle kehittyy haitallisilta mikrobeilta suojaava elin sen anaali-urogenitaalialueelle. Huolehtiessaan jälkeläisistään koiraat hankaavat anaali-urogenitaalialuettaan pesäkolon sisäpintaan, mikä suojaa munia mikrobitartunnoilta. Mikrobitartunnat ovat yksi yleisimmistä kuolinsyistä nuorilla kaloilla.
Kirjallisuutta

Bonduriansky, Russell: The evolution of condition-dependent sexual dimorphism. The American Naturalist, 2007, 169. vsk, nro 1, s. 9–19.  PubMed:17206580  doi:10.1086/510214
Figuerola, Jordi: A comparative study on the evolution of reversed size dimorphism in monogamous waders. Biological Journal of the Linnean Society, 1999, 67. vsk, nro 1, s. 1–18.  doi:10.1111/j.1095-8312.1999.tb01926.x
Lindenfors, P., Gittleman, J.L. and Jones, K.E., 2007. Sexual size dimorphism in mammals. Sex, size and gender roles: evolutionary studies of sexual size dimorphism, pp.16-26.
Aiheesta muualla

Wikisanakirjassa on tähän liittyvä sananselitys: .
Kuvia tai muita tiedostoja aiheesta Sukupuolidimorfismi Wikimedia Commonsissa
Riikinkukkokoiras (oikealla) soidinmenoissa riikinkukkonaaraan kanssa (vasemmalla).
Koiras- (alhaalla) ja naarassinisorsat. Koiraspuolisella sinisorsalla on pullolasinvihreä pää, kun sillä on soidinhöyhenpeite.
Täplätupsukaskoiras (vasemmalla) ja -naaras (oikealla).
Hyponatremia

Hyponatremia tarkoittaa alhaista veren natriumpitoisuutta. Veriseerumin normaali natriumpitoisuus on 135–145 millimoolia litrassa seerumia (mmol/l). Joskus pitoisuuden merkitsemiseen käytetään ekvivalenssiyksikköä mEq/l, joka merkitsee samaa kuin mmol/l. Hyponatremiassa natriumin seerumipitoisuus on alle 135 mmol/l. Vakavana hyponatremiana voidaan pitää pitoisuutta, joka on alle 125 mmol/l. Oireet voivat olla harmittomia tai hengenvaarallisia ja riippuvat muun muassa siitä, kuinka pian hyponatremia kehittyy. Oireita voivat olla muun muassa päänsärky, sekavuus, pahoinvointi, kouristuskohtaukset tai kooma.
Oireet

Akuuttina hyponatremiana voidaan pitää alle 48 tunnissa kehittyvää hyponatremiaa ja kroonista hyponatremiaa yli 48 tunnissa kehittyvää hyponatremiaa. Akuutissa hyponatremiassa aivot voivat turvota (aivoturvotus), jolloin voi ilmetä kouristuskohtauksia, kooma tai kuolema. Lievemmässä akuutissa hyponatremiassa oireita voivat olla esimerkiksi ruokahaluttomuus, päänsärky ja lihaskrampit.
Krooninen hyponatremia on yleisempää ja potilaat voivat olla oireettomia muun muassa siksi, että keho ehtii tottumaan tähän muuntuneeseen nestetasapainoon, eivätkä esimerkiksi aivot turpoa yhtä helposti. Lievässä kroonisessa hyponatremiassa oireina voi olla pahoinvointi, oksentelu ja ruokahaluttomuus. Eritoten vanhuksilla voi ilmetä kaatuilua tai kävelytavan muutoksia.
Syyt

Hyponatremia syntyy, jos natriumia menetetään enemmän kuin nestettä. Liiallisen nesteen nauttimisen aiheuttama hyponatremia on Suomessa yleinen vaiva kesähelteillä etenkin raskasta työtä tekevillä. Ihminen menettää litrassa hikeä jopa kaksi grammaa suolaa. Myös esimerkiksi  tiatsidi- ja karbamatsepiinilääkitys saattaa aiheuttaa veden kertymistä elimistöön ja hyponatremiaa.
Hyponatremia voidaan jakaa kolmeen tyyppiin, joista kullekin on omanlaisiaan aiheuttajia.
Syyt > Hypovoleeminen

Hypovoleemisessa hyponatremiassa veren tilavuus ja natriumpitoisuus on laskenut, mutta natriumpitoisuus on laskenut enemmän. Tässä hyponatremiassa voi ilmetä alhaista verenpainetta, pystyasentoon liittyvää verenpaineen laskua (ortostaattinen hypotensio) ja nopea sydämen syketiheys. Natriumia voi poistua kehosta munuaisten kautta tai muuta kautta. Munuaisten kautta poistuessaan tämän hyponatremian syynä voi olla muun muassa CSW-oireyhtymä (eng. cerebral salt-wasting syndrome); diureettien liikakäyttö; mineralokortikoidien (kuten aldosteronin) alhainen pitoisuus veressä; munuaisvauriot, jotka lisäävät suolojen eritystä pois kehosta; ketonuria; munuaistiehyiden asidoosi. Munuaisiin liittymättömänä tämän hyponatremian syynä voi olla muun muassa ripuli, runsas hikoilu tai nesteiden kertyminen muihin kehonosiin, kuten askiitissa, peritoniitissa, haimatulehduksessa tai palovammoissa.
Syyt > Euvoleeminen

Euvoleemisessa hyponatremiassa veren tilavuus on normaali tai hieman laskenut, mutta natriumpitoisuus on laskenut enemmän. Tämä hyponatremian muoto on yleisin ja se on noin 60%:lla hyponatremiaa potevista. Sen yleisin syy on SIADH, joka johtuu antidiureettisen hormonin (ADH) liikaerityksestä. SIADH:ta voivat aiheuttaa erilaiset kasvaimet; geneettiset tekijät; kirurgiset leikkaukset; HIV-infektio; keuhkosairaudet, kuten astma tai keuhkokuume; kilpirauhasen vajaatoiminta; aivolisäkkeen vajaatoiminta; runsas liikunta.
Myös hyvin monet aineet voivat aiheuttaa SIADH:ta. Näitä ovat muun muassa epilepsialääkkeet, kuten karbamatsepiini; syöpälääkkeet, kuten sisplatiini, vinkristiini ja metotreksaatti; SSRI:t, kuten fluoksetiini; antipsykootit, kuten haloperidoli; amitriptyliini; opioidit; NSAID:t; lääkehormonit, kuten vasopressiini; MDMA ("ekstaasi"). SSRI-lääkkeiden tai venlafaksiinin tapaisten psyykenlääkkeiden aiheuttama euvoleeminen hyponatremia on yleistä etenkin ikääntyneillä potilailla.
Muita SIADH:n liittymättömiä yleisiä euvoleemien hyponatremian syitä ovat muun muassa liian vähän natriumia sisältävien (hypotonisten) nesteiden antaminen suonensisäisesti, ripuli tai oksentelu ja liian runsas nesteiden juonti (polydipsia), joissa on vähän natriumia.
Syyt > Hypervoleeminen

Hypervoleemisessa hyponatremiassa veren tilavuus ja mahdollisesti natriumpitoisuus on kohonnut, mutta veren tilavuus on kasvanut enemmän. Tätä hyponatremiaa potevilla ilmenee usein turvotusta. Tämän hyponatremian syynä on usein sydämen vajaatoiminta tai kirroosi, mutta näitä tauteja potevilla ei yleensä ilmene hyponatremian oireita. Hypervoleeminen hyponatremia voi ilmetä myös akuutissa tai kroonisessa munuaisten vajaatoiminnassa.
Thai Smile Airways

| Thai Smile Airways |
| --- | --- |

 IATA: WE  –  ICAO: THD 
Kutsukoodi:  THAI SMILE
Perustettu:  2012
Laivaston koko:  20
Kohteiden määrä:  27
Tunnuslause:  Fly Smart, Fly Sabai, Fly with Thai Smile
Solmukohdat:  Suvarnabhumi international Airport, Chiang Mai international Airport
Emoyhtiö:  Thai Airways
Kotipaikka:  Bangkok
Kanta-asiakasohjelma:  Royal Orchid Plus
Allianssi:  Star Alliance (yhdistetty Thai Airwaysin kanssa)
Avainhenkilö(t):  Wiwat Piyawiroj
Yhtiön sivut:  thaismileair.com
Thai Smile Air on thaimaalainen lentoyhtiö. Se aloitti toimintansa 2012 ja sen omistaa kokonaan Thai Airways.
Historia

20.5.2011 Thai airways iloitti suunnittelevansa uutta halpalentoyhtiötä Thai Wingsiä. Suunnittelusta ilmoitti Ampon Kittiampon ja Thaimaan hallituksen puheenjohtaja elokuussa 2011. Thai Smile valittiin 2,229 ehdotuksesta.
Thai airwaysin mukaan, Thai Smilen pitäisi tuottaa viisi miljoonaa Bahtia kahden vuoden toiminnan jälkeen.
Kohteet

Thaimaa
Bangkok-Suvarnabhumi
Bangkok-Don Mueang
Chiang Mai
Chiang Rai
Hat Yai
Khon Kaen
Krabi
Maehongson
Narathiwat
Phuket
Surat Thani
Ubon Ratchathani
Udon Thani
Kambodža
Phnom Penh
Siem Reap
Kiina
Changsha
chongqhing
Guangzhou
Hongkong
Kaohsiung
Zhengzhou
Intia
Gaya
Jaipur
Lucknow
Mumbai
Varanasi
Laos
Luang Prabang
Vientiane
Myanmar
Mandalay
Yangon
Malesia
Kuala Lumpur
Penang
Laivasto

3.8.2017, Thai Smilen laivastoon kuuluivat seuraavat lentokoneet:
| Konetyyppi | Käytössä | Tilaukset | Matkustajat> Y+ | Matkustajat> Y | Matkustajat> Yhteensä | Huomioitavaa |
| --- | --- | --- | --- | --- | --- | --- |
| Airbus A320-200 | 6 | — | 12 | 156 | 168 |  |
| Airbus A320-200 | 6 | — | — | 174 | 174 |  |
| Airbus A320-200SL | 14 | — | 12 | 150 | 162 |  |
| Airbus A320-200SL | 14 | — | — | 168 | 168 |  |
| Yhteensä | 20 | — |  |  |  |  |
Sponsorointi

Thai Smile Airways on tällä hetkellä Thai Honda Ladkrabangin ja Ratchaburi Mitr Pholin virallinen sponsori.
Aiheesta muualla

Viralliset verkkosivut
Thai Smilen virallinen lehti WeSmile (Arkistoitu – Internet Archive)
Thai Smilen Airbus A320-200
Madetojan musiikkilukio

| Madetojan musiikkilukio> Oulun musiikkioppikoulu |
| --- | --- |

 Pohjankartano, jonka tiloissa Madetojan musiikkilukio toimii.
Sijainti:  Leevi Madetojan katu 1, Karjasilta, Oulu
Koordinaatit:  65.00500°N, 25.48164°E
Tyyppi:  lukio
Perustettu:  1968
Rehtori:  Jaana Kilpelänaho
Verkkosivut
Koulun keskusaula.
Madetojan musiikkilukio on musiikin erikoislukio Oulussa. Lukio toimii Pohjankartanon tiloissa Karjasillan kaupunginosassa lähellä keskustaa. Oppilaita lukiossa on noin 350. Nimensä lukio on saanut oululaisen säveltäjän Leevi Madetojan mukaan.
Opiskelu

Madetojan musiikkilukioon haetaan keväisin toisen asteen yhteishaussa. Opiskelijat valitaan vertailulukujen perusteella, jotka saadaan laskemalla yhteen päättötodistuksen lukuaineiden keskiarvo sekä musiikin pääsykoe- ja harrastuneisuuspisteet. Musiikkilukiolaiset valitsevat opintoihinsa eri musiikkikursseja, jotka sisältävät musiikin teoriaa, säveltapailua, musiikkitietoa, yhteismusisointia sekä oman valinnan mukaan muuta musiikin opetusta.
Historiaa

Madetojan musiikkilukio perustettiin vuonna 1968 yksityisenä oppikouluna. Koulun nimi perustettaessa oli Oulun musiikkioppikoulu ja se oli Suomen ensimmäinen musiikkioppikoulu. Toiminta alkoi Heinätorin kansakoulun tiloissa syksyllä 1968. Ennen nykyisiin tiloihin siirtymistä koulu on ehtinyt toimia myös Hintassa ja Välivainiolla.
Koulun tulevaisuus joutui vaakalaudalle, kun Suomessa siirryttiin peruskoulujärjestelmään. Opetusministeri Ulf Sundqvistin mukaan erilliselle musiikkioppilaitokselle ei uudessa järjestelmässä olisi käyttöä. Elokuussa 1974 kaikki Oulun oppikoulut siirtyivät Oulun kaupungin omistukseen. Oulun musiikkioppikoulun keskikoululuokista tuli peruskoulun musiikkiluokkia ja lukioluokista Madetojan lukio. Kaupungin koulusuunnitelmiin kirjattiin kuitenkin, että musiikkiluokat yhdistettäisiin Myllytullin kouluun ja lukioluokat Oulun Lyseon lukioon. Yläasteen musiikkiluokkien ja Madetojan lukion yhteisen kuoron voitto BBC:n järjestämässä maailmanlaajuisessa Kansat laulavat-kuorokilpailussa vuoden 1975 lokakuussa sai kuitenkin kaupunginpäättäjät säilyttämään lukion itsenäisenä yksikkönä.
Valtioneuvosto myönsi Madetojan lukiolle Erikoislukion oikeudet kesällä 1981, jolloin myös nimi vaihtui Madetojan musiikkilukioksi. Syksyllä 2014 Madetojan musiikkilukio toimi myös entisen Karjasillan lukion tiloissa, Pohjankartanon ollessa remontissa.
Rehtorit

Aili Viljanen 1968–1970
Matti Panula-Ontto 1970–1980
Iiris Vuotila 1980–1981 (vt.)
Hanna Yli-Luukko 1981–2001
Eero Kettunen 2001–2015
Jani Syrjälä 2015–2022
Asta Nokkoudenmäki-Huhta 2023 (vt.)
Jaana Kilpelänaho 2023–
Tunnettuja opiskelijoita

Saara Aalto, laulaja
Ellinoora, laulaja
Hannu Alasaarela, pianisti
Aino Morko, laulaja, The Voice Kids-voittaja 2014
Esko Aho (toimittaja), kulttuuritoimittaja-kriitikko
Tuomas Enbuske, kolumnisti, juontaja ja toimittaja
Johanna Iivanainen, laulaja
Helena Juntunen, oopperalaulaja
Mitra Kaislaranta, laulaja, idols-voittaja 2013
Anna Karjalainen, muusikko
Hanna Karjalainen, näyttelijä
Kaisa Karjalainen, muusikko
Piia-Noora Kauppi, eurokansanedustaja
Niko Kumpuvaara, harmonikkataiteilija
Johanna Kurkela, laulaja
Merja Larivaara, näyttelijä
Miki Liukkonen, kirjailija
Lilli Maijala, alttoviulisti
Päivyt Meller (o.s. Rajamäki), viulisti
Nelli Milan, laulaja
Johanna Pakonen, laulaja
Erkki Palola, viulisti
Lea Pekkala, sellisti
Tuomas Peltomäki, toimittaja
Maria Puusaari, viulisti
Maarit Rajamäki, viulisti
Teemu Roivainen, tangokuningas
Mika Rännäli, pianisti
Petrus Schroderus, oopperalaulaja
Suvi Teräsniska, laulaja
Airi Tokola, sopraano
Joel Hokka, laulaja, kitaristi
Niko Moilanen, laulaja, räppäri
Tommi Lalli, rumpali
Joonas Porko, kitaristi
Olli Matela, basisti
Miiko Toiviainen, näyttelijä
Aiheesta muualla

Madetojan musiikkilukion kotisivut
Kronikka Oulun musiikkioppikoulun ja Madetojan musiikkilukion vaiheista 1968–2001 (Arkistoitu – Internet Archive)
Suomen yksityisten oppikoulujen digitaalinen matrikkeli
Open Your Mind and Your Trousers

| Open Your Mind and Your Trousers Scooter |
| --- | --- | --- |

Studioalbumin tiedot
 Äänitetty : 2022-2023, Sheffield Underground Studios, Hampuri
 Julkaistu: 22. maaliskuuta 2024
 Formaatti: CD, LP, digitaalinen lataus
 Tuottaja(t): Scooter
 Tyylilaji: dubstep, drum’n’bass, house, elektro, hard trance, jumpstyle
 Kesto: 42.27
 Levy-yhtiö: Sheffield Tunes, Kontor Records, Virgin Records
Listasijoitukset
  2.
Scooterin muut julkaisut
| God Save the Rave 2021 | Open Your Mind and Your Trousers 2024 |   |
Singlet albumilta Open Your Mind and Your Trousers
 ”Waste Your Youth” Julkaistu: 13. tammikuuta 2023  ”Techno Is Back” Julkaistu: 14. huhtikuuta 2023  ”Constellations” Julkaistu: 23. kesäkuuta 2023  ”For Those About to Rave” Julkaistu: 21. heinäkuuta 2023  ”Berliner Luft” Julkaistu: 15. syyskuuta 2023  ”Rave & Shout” Julkaistu: 1. joulukuuta 2023  ”I Keep Hearing Bingo” Julkaistu: 9. helmikuuta 2024  ”Let's Do It Again” Julkaistu: 1. maaliskuuta 2024  ”Posse Reloaded” Julkaistu: 22. maaliskuuta 2024
Open Your Mind and Your Trousers on saksalainen Scooter-yhtyeen 21. studioalbumi, joka julkaistiin 22. maaliskuuta 2024.
Albumi ylsi Saksan albumilistan sijalle 2, ja pysyi listalla yhteensä 2 viikkoa.
Kappaleet

Kaikki sävellykset Scooter.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Thirty, Rough and Dirty | 1.45 |  |  |  |  |  |  |  |
| 2. | Rave & Shout (kanssa Harris & Ford)  | 3.00 |  |  |  |  |  |  |  |
| 3. | Posse Reloaded (kanssa Finch)  | 2.33 |  |  |  |  |  |  |  |
| 4. | Techno Is Back (kanssa Harris & Ford)  | 2.56 |  |  |  |  |  |  |  |
| 5. | I Keep Hearing Bingo | 2.25 |  |  |  |  |  |  |  |
| 6. | Children of the Rave | 2.27 |  |  |  |  |  |  |  |
| 7. | Let's Do It Again | 2.11 |  |  |  |  |  |  |  |
| 8. | Waste Your Youth | 2.44 |  |  |  |  |  |  |  |
| 9. | Sun Comes Back Around | 2.33 |  |  |  |  |  |  |  |
| 10. | For Those About to Rave (Timmy Trumpetin kanssa)  | 2.42 |  |  |  |  |  |  |  |
| 11. | ARDRHU | 3.53 |  |  |  |  |  |  |  |
| 12. | Berliner Luft | 2.46 |  |  |  |  |  |  |  |
| 13. | Ten Feet | 3.06 |  |  |  |  |  |  |  |
| 14. | Constellations | 2.56 |  |  |  |  |  |  |  |
| 15. | Avoid Rivals | 4.25 |  |  |  |  |  |  |  |
Singlet

Waste Your Youth (Web) 13.01.2023
Waste Your Youth (2:44)
Waste Your Youth - The Mixes (Web) 13.02.2023
Extended mix (3:33)
Waste Your Youth (2:44)
Techno Is Back (Web) 14.04.2023
Techno Is Back (2:56)
Techno Is Back (The Mixes) Web 04.05.2023
Extended Mix (3:48)
Special Extended Mix (5:11)
Techno Is Back (2:56)
Constellations (Web) 23.06.2023
Constellations (2:56)
Constellations - Extended mix (Web) 07.07.2023
Extended mix (4:38)
For Those About To Rave (Web) 21.07.2023
For Those About To Rave (2:42)
For Those About To Rave - Extended mix (Web)
Extended mix (3:36)
For Those About To Rave - LUNAX remix (Web) 04.08.2023
LUNAX remix (2:21)
For Those About To Rave - LUNAX Extended remix (Web)
LUNAX Extended remix (3:12)
Berliner Luft (Web) 15.09.2023
Berliner Luft (2:46)
Berliner Luft - Extended mix (Web)
Extended mix (4:42)
Rave & Shout (Web) 01.12.2023
Rave & Shout (3:00)
Rave & Shout - The Mixes (Web)
Extended mix (3:46)
Special Extended mix (4:53)
I Keep Hearing Bingo (Web) 09.02.2024
I Keep Hearing Bingo (2:25)
I Keep Hearing Bingo - Extended mix (Web)
Extended mix (4:00)
Let's Do It Again (Web) 01.03.2024
Let's Do It Again (2:11)
Let's Do It Again - Extended mix (Web)
Extended mix (4:41)
Posse Reloaded (Web)
Posse Reloaded (2:23)
Arvostelut

laut.de:
Suojeluvaltio

Suojeluvaltio on diplomaattisessa selkkauksessa käsiteltävänä olevaan asiaan nähden puolueeton valtio, joka ottaa asemamaassa hoitaakseen diplomaattisuhteet asemamaahan katkaisseen valtion asiat. Puolueettomilla valtioilla ei ole velvollisuutta ottaa toisen valtion jäljelle jääviä asioita, esimerkiksi konsuliasioita, hoitoonsa, mutta diplomaattisen tavan mukaan, mikäli tällainen toivomus ilmaantuu, siitä ei kieltäydytä.
Koska asianomaisilla valtioilla ei ole asemamaahan toimivia diplomaattisuhteita, koskee käytännössä suojeluvaltion asemamaassa suorittama diplomatia vain vähäisiä yksittäisiä kansalaisia ja yrityksiä koskevia asioita, pääasiassa konsuliasioita, ei ulkopolitiikkaa laajasti käsitettynä.
Esimerkiksi Yhdysvaltain suojeluvaltiona sen asioita Korean demokraattisessa kansantasavallassa hoitaa Ruotsi.
Tanskan kutsuttua diplomaattinsa kotiin Indonesiasta ja Iranista Muhammad-pilapiirrosjupakan vuoksi ryhtyivät Alankomaat hoitamaan Tanskan konsuliasioita Indonesiassa ja Suomi Iranissa. Indonesia on Alankomaiden entinen siirtomaa, ja Suomea vastaan ei ollut osoitettu Iranissa mieltä, sillä pilakuvia ei ollut julkaistu missään Suomen lehdistä.
Suojeluvaltioita

| Suojeluvaltio | Suojeltuvaltio (kohde) | Sijainti valtio | Mandaatti | Viitteet |
| --- | --- | --- | --- | --- |
|  Kanada |  Israel |  Kuuba |  |  |
|  Kanada |  Israel |  Venezuela | Edustusto |  |
|  Tšekki |  Yhdysvallat |  Syyria | Edustusto |  |
|  Kreikka |  Egypti |  Qatar | Laajamittainen |  |
|  Iran |  Armenia |  Azerbaidžan | Laajamittainen |  |
|  Iran |  Azerbaidžan |  Armenia | Laajamittainen |  |
|  Italia |  Kanada |  Iran | Laajamittainen |  |
|  Oman |  Iran |  Kanada | Laajamittainen |  |
|  Pakistan |  Iran |  Yhdysvallat | Edustusto |  |
|  Qatar |  Yhdysvallat |  Afganistan | Edustusto |  |
|  Romania |  Australia |  Syyria | Laajamittainen |  |
|  Romania |  Kanada |  Syyria | Laajamittainen |  |
|  Romania |  Ranska |  Syyria | Laajamittainen |  |
|  Romania |  Moldova |  Syyria | Laajamittainen |  |
|  Espanja |  Venezuela |  Israel | Edustusto |  |
|  Ruotsi |  Australia |  Pohjois-Korea | Laajamittainen |  |
|  Ruotsi |  Kanada |  Pohjois-Korea | Laajamittainen |  |
|  Ruotsi |  Tanska |  Pohjois-Korea | Laajamittainen |  |
|  Ruotsi |  Suomi |  Pohjois-Korea | Laajamittainen |  |
|  Ruotsi |  Islanti |  Pohjois-Korea | Laajamittainen |  |
|  Ruotsi |  Italia |  Pohjois-Korea | Schengen-viisumien hakemukset |  |
|  Ruotsi |  Norja |  Pohjois-Korea | Laajamittainen |  |
|  Ruotsi |  Espanja |  Pohjois-Korea | Schengen-viisumien hakemukset |  |
|  Ruotsi |  Yhdysvallat |  Pohjois-Korea | Laajamittainen |  |
|  Sveitsi |  Georgia |  Venäjä | Edustusto |  |
|  Sveitsi |  Iran |  Egypti | Edustusto |  |
|  Sveitsi |  Iran |  Saudi-Arabia | Laajamittainen |  |
|  Sveitsi |  Venäjä |  Georgia | Edustusto |  |
|  Sveitsi |  Saudi-Arabia |  Iran | Laajamittainen |  |
|  Sveitsi |  Yhdysvallat |  Iran | Edustusto |  |
|  Sveitsi |  Yhdysvallat |  Venezuela | ilmoitetaan myöhemmin |  |
|  Turkki |  Yhdysvallat |  Libya | Edustusto |  |
|  Turkki |  Venezuela |  Yhdysvallat | ilmoitetaan myöhemmin |  |
Suojeluvaltio suojelualueen eli protektoraatin merkityksessä

Joskus nimitystä suojeluvaltio käytetään suomen kielessä protektoraatista, valtiosta tai alueesta, jonka toinen valtio on ottanut suojelukseensa sen ulkopoliittista, kauppapoliittista tai muuta suvereniteettiin kuuluvaa oikeutta voimakkaasti määrittäen tai rajoittaen. Protektoraattivaltiolla ei ole yksiselitteistä määritelmää, koska monissa tapauksissa valtio itse pyrkii kiistämään alisteisen asemansa toiselle valtiolle.
Kansainvälisoikeudellisesti tunnustettuja protektoraatteja ovat olleet muun muassa Saksan ensimmäisen maailmansodan aikaiset alusmaat ja osat Osmanien valtakuntaa, josta tuli Kansainliiton mandaatilla toimivia Britannian ja Ranskan protektoraatteja.
Vuonna 1918 Suomen ja Ukrainan voidaan katsoa ajautuneen itsenäisyysjulistuksistaan huolimatta Saksan keisarikunnan protektoraateiksi: Suomi muun muassa kevään 1918 kauppasopimuksen vuoksi ja Ukrainan sen vuoksi, että saksalaiset ja itävaltalaiset järjestivät siellä toukokuun 1918 lopussa vallankaappauksen saadakseen Ukrainan sidotuksi kiinteämmin Saksan sotatalouteen viljantoimitusten avulla.
Samarra

| Samarra سامَرّاء |
| --- | --- |
 Samarra
 Koordinaatit: 34°11′54″N, 43°52′27″E 
Valtio:  Irak
Maakunta:  Salah al-Din
Väkiluku (2001):  201 700
Infobox OKVirheellinen NIMI-arvo: 
Samarra (arab. سامراء‎, Sāmarrā) on kaupunki Tigrisin itärannalla Salah al-Dinin maakunnassa Irakissa, noin 110 km Bagdadista luoteeseen. Kaupungissa on noin 201 700 asukasta (2001).lähde?
Kaupunki on šiiamuslimien pyhä kaupunki ja sen pyhät paikat ovat olleet hyökkäysten kohteena. Al-Askarin kultainen moskeija rakennettiin 944. Siellä sijaitsevat kymmenennen ja yhdennentoista imaamin, Ali al-Hadin ja Hasan al-Askarin mausoleumit. Moskeijan kultainen kupoli räjäytettiin pommilla 22. helmikuuta 2006, mikä laukaisi vakavia levottomuuksia Yhdysvaltain miehittämässä Irakissa. Sunnikapinallisten pommi-iskun seurauksena 13. kesäkuuta 2007 Samarran moskeijan kaksi minareettia sortuivat.